**OBSEG JAVNEGA FINANCIRANJA NEVLADNIH ORGANIZACIJ V 2015**

**tretja izdaja**

**Matej Verbajs**

**Ljubljana, september 2018**

1. **Uvod**

Analiza *Obseg javnega financiranja nevladnih organizacij v 2015* je nadaljevanje analiz o financiranju nevladnih organizacij v 2003-2013 in v 2014 ter prav tako obravnava podatke o javnih sredstvih, ki so jih nevladne organizacije prejele od neposrednih in posrednih proračunskih uporabnikov ter javnih fundacij. Podatki zajemajo javna sredstva, pridobljena na podlagi javnih razpisov, sredstva, pridobljena za izvedbo storitev ali dobavo blaga na podlagi javnih naročil, in druga morebitna sredstva. Podatki po drugi strani ne zajemajo tistih nakazil nevladnim organizacijam, ki so bila opravljena iz računa države o obveznih dajatvah (gre pretežno za vračila preplačanih davkov), in plačil iz računov države za začasno zasežena sredstva in sodne depozite. Z drugimi besedami, analiza zajema vse ključne denarne tokove, ki so potekali med državo na eni strani (ministrstva, vlade službe, agencije, občine, javni zavodi, itd.) in nevladnimi organizacijami na drugi strani v zameno za izvajanje določenih dejavnosti za prebivalce (t. i. dotacije) ali za opravljanje določenih storitev za državo kot naročnika.

Še dodatno analiza za 2015 obravnava tudi podatke o sredstvih, ki so jih nevladnim organizacijam namenila javna podjetja, ki niso proračunski uporabniki.

Analiza temelji na dveh ključnih virih podatkov: na podatkih državne zakladnice o vseh javnih transakcijah, ki so podlaga za aplikacijo »Erar« (prej »Supervizor), ki jo vzdržuje Komisija za preprečevanje korupcije, in na podatkih o vseh obstoječih nevladnih organizacijah (društvih, zavodih in ustanovah) vpisanih v Poslovni register pri AJPES.

S križanjem obeh omenjenih virov podatkov analiza zajema sledeče podatke:

* skupno višino javnih sredstev, ki so jih posredni in neposredni proračunski uporabniki izplačali nevladnim organizacijam,
* skupno višino sredstev, ki so jih posamezna ministrstva izplačala nevladnim organizacijam,
* število različnih nevladnih organizacij, ki so prejemniki javnih sredstev s strani ministrstev,
* skupno višino sredstev, ki so jih posamezne občine nakazale nevladnim organizacijam,
* skupno višino sredstev, ki so jih proračunski uporabniki nakazali nevladnim organizacijam, ki jim država priznava delovanje v javnem interesu,
* delež javnih sredstev znotraj vseh prihodkov nevladnih organizacij.
1. **Povzetek**

Nevladne organizacije so v letu 2015 prejele 282,56 mio evrov javnih sredstev, kar je 2,50 % (7,25 mio evrov) manj kot leto poprej, ko so prejele 289,81 mio evrov. V primerjavi z letom 2003 so nevladne organizacije prejele kar 69,45 % (115,80 mio evrov) javnih sredstev več, saj so takrat prejele 166,76 mio evrov. V 2015 so prejele 260,08 mio evrov od neposrednih in posrednih proračunskih uporabnikov (ministrstva, občine, javni zavodi, itd.) in 22,48 mio evrov s strani Fundacije za financiranje humanitarnih in invalidskih organizacij (FIHO) in Fundacije za financiranje športnih organizacij v Republiki Sloveniji (FŠO).

Ministrstva so v letu 2015 nevladnim organizacijam namenila 73,54 mio evrov, kar je 6,74 % (5,32 mio evrov) manj kot leto poprej, ko so jim namenila 78,85 mio evrov. V primerjavi z letom 2003 so od ministrstev prejele kar 86,32 % (34,17 mio evrov) več, saj so takrat prejele 39,47 mio evrov. Med ministrstvi je v letu 2015 največ sredstev nevladnim organizacijam nakazalo Ministrstvo za izobraževanje, znanost in šport; in sicer 30,57 mio evrov, kar predstavlja 41,57 % vseh javnih sredstev, ki so jih ministrstva nakazala nevladnim organizacijam. Na drugem mestu je Ministrstvo za delo, družino, socialne zadeve in enake možnosti (20,65 mio evrov oz. 28,08 % vseh sredstev ministrstev), na tretjem mestu pa Ministrstvo za obrambo s 7,47 mio evrov oz. 10,15 % vseh sredstev ministrstev za nevladne organizacije.

Največ prejemnikov javnih sredstev je sicer na področju Ministrstva za obrambo, kjer so v 2015 javna sredstva namenili 687 različnim nevladnim organizacijam.

Občine so v letu 2015 nevladnim organizacijam namenile 99,33 mio evrov, kar je 0,52 % (0,51 mio evrov) več kot leto poprej, ko so jim namenile 98,81 mio evrov. V primerjavi z letom 2003 so od občin prejele kar 58,69 % (36,74 mio evrov) več, saj so takrat prejele 62,59 mio evrov. Enako kot v preteklih letih so občine nevladnim organizacijam namenile več sredstev kot ministrstva. Med občinami je v 2015 največ sredstev nevladnim organizacijam namenila Mestna občina Ljubljana (15,97 mio evrov), sledijo ji Mestna občina Maribor (4,77 mio evrov), Mestna občina Koper (2,37 mio evrov), Mestna občina Kranj (2,17 mio evrov) in Mestna občina Celje (2,06 mio evrov).

Nevladne organizacije, ki jim država priznava delovanje v javnem interesu, so v 2015 prejele 62,93 % vseh javnih sredstev (163,68 mio evrov), ki so jih proračunski uporabniki namenili nevladnim organizacijam. Ta delež je najvišji pri občinah (70,90 %) in ministrstvih (66,75 %), precej nižji (40,72 %) pa pri drugih proračunskih uporabnikih, kot so javni zavodi ali samostojne javne agencije.

1. **Metodološka pojasnila**

Pri uporabi podatkov iz analize je potrebno upoštevati sledeče:

* Analiza črpa podatke o nakazilih iz *baze podatkov državne zakladnice o vseh javnih transakcijah*, ki so podlaga za spletno aplikacijo »Erar«, ki so bili nazadnje posodobljeni 16. 2. 2017.
* Analiza zajema podatke o nevladnih organizacijah, kot so vpisane v *Poslovni register* pri AJPES na dan 25. 5. 2017, to je nevladne organizacije, ki so bile na ta dan vpisane, kot tudi tiste, ki so bile do takrat izbrisane (npr. zaradi stečaja, prostovoljne likvidacije, itd…).
* Za potrebe te analize se kot nevladne organizacije štejejo društva, zveze društev, podružnice tujih društev, lokalni mladinski sveti, zavodi in ustanove. Nadalje so zajete tudi skupnosti zavodov, ki so jih ustanovili (zasebni) zavodi in organizacije, ki jih AJPES vodi pod obliko »zavodi v zasebni lasti«. Iz analize so izvzeta društva, zavodi in ustanove, katerih (so)ustanovitelji so država ali občine, kot je to razvidno iz *Registra zavezancev za informacije javnega značaja* (za zavode in ustanove) in iz podatkov Ministrstva za notranje zadeve.
* Za potrebe te analize se kot nevladne organizacije, ki jim država priznava delovanje v javnem interesu, štejejo tiste nevladne organizacije, ki imajo pridobljen status delovanja v javnem interesu (npr. društva s statusom delovanja v javnem interesu) ali za katere zakon določa, da je njihova dejavnost v javnem interesu ali da je dobrodelna (npr. dobrodelne ustanove). Seznam teh organizacij je povzet po *Seznamu upravičencev do donacij* po 142. členu Zakona o dohodnini, ki ga je sprejela Vlada Republike Slovenije.
* Posredni in neposredni proračunski uporabniki so razvrščeni v štiri skupine:

(1) ministrstva;

(2) občine skupaj s krajevnimi in vaškimi skupnostmi;

(3) Finančna uprava Republike Slovenije, ki je obravnavana ločeno zaradi nakazil donacij 0,5 % dohodnine, ki ne predstavljajo plačila države za neko dejavnosti ali storitev, kot to velja za vsa ostala nakazila;

(4) drugi proračunski uporabniki, kot so javni zavodi, samostojne javne agencije in podobno.

* Imena ministrstev, ki so izplačevala javna sredstva, temeljijo na podatkih *Registra proračunskih uporabnikov*, na podatkih pridobljenih s strani Uprave za javna plačila (za nekdanje proračunske uporabnike, ki niso več vpisani v register) in na bazi podatkov, ki jo uporablja aplikacija »Erar« (za nekdanje proračunske uporabnike, ki niso več vpisani v registre in o njihovih imenih tudi Uprava za javna plačila nima več podatkov).

Register proračunskih uporabnikov vsebuje večinoma samo aktualna imena proračunskih uporabnikov, zato so morebitna pretekla izplačila posameznega ministrstva iz časa, ko je to še delovalo pod drugim imenom, v analizi praviloma navedena pod trenutnim imenom ministrstva. Če je določeno področje v preteklosti sodilo pod različna ministrstva (npr. kadar se je ministrstvo »razdelilo« ali ukinilo) so nakazila po določenih letih prikazana pod (trenutnim) imenom ministrstva, ki je v določenem letu to področje pokrivalo. Pri tem Register proračunskih uporabnikov določene proračunske uporabnike za potrebe evidence transakcij vodi tudi še nekaj časa po tem, ko so bili že ukinjeni ali ko je prišlo do sprememb, na kar se v analizi, kjer je potrebno, posebej opozori.

Izplačila posameznih organov v sestavi ministrstva, katerega pristojnosti in ime sta se v preteklosti spreminjala, so zajeta pod imenom ministrstva, kamor takšen organ sodi trenutno, ali pod imenom ministrstva, kamor je sodil, ko je bil izključen iz omenjenega registra.

* Za potrebe te analize se kot javno podjetje štejejo gospodarske družbe, ki so jih ustanovile država ali občine in ki niso hkrati proračunski uporabniki. Največkrat gre za podjetja, ki opravljaj npr. komunalno dejavnost, dejavnost dobave električne energije, dejavnost javnega prevoza, dejavnost pošte in podobno.

Spremembe v tretji izdaji (september 2018):

Posodobljeni so bili podatki o financiranju nevladnih organizacij s strani Fundacije za financiranje humanitarnih in invalidskih organizacij (FIHO) in Fundacije za financiranje športnih organizacij v Republiki Sloveniji (FŠO). Prejšnji izdaji analize sta podatke zajemali iz letnih poročil teh fundacij, tretja izdaja pa podatke črpa neposredno iz podatkov državne zakladnice (ki se uporablja za aplikacijo »Erar«) s čimer so ti podatki še bolj natančni.

Spremembe v drugi izdaji (september 2017):

Februarja 2017 je Komisija za preprečevanje korupcije objavila posodobljene podatke o javnih transakcijah, ki so bile tudi zajete v novo analizo.

Druga izdaja v primerjavi s prvo zajema še natančnejše podatke o nevladnih organizacijah. Na podlagi podatkov zgodovinskih podatkov iz Poslovnega registra Slovenije je namreč posebej za 2015 upoštevano, ali je neka organizacija nevladna organizacija ali ne in se to ne presoja glede na čas izdelave analize. V kolikor tako pri posamezni organizaciji tekom več let prihaja do sprememb, je v analizo vključena le, če smo jo celotno leto 2015 lahko šteli za nevladno organizacijo, kar pomeni, da med njenimi (so)ustanovitelji v tem letu ni bilo oseb javnega prava.

1. **Podatki**
	1. **Skupna višina javnih sredstev, nakazanih nevladnim organizacijam**

Tabela 1 in Graf 1 prikazujeta podatke o skupni višini javnih sredstev, ki so jih nevladne organizacije v 2015 prejele od proračunskih uporabnikov (to je ministrstev, občin in drugih proračunskih uporabnikov, kot so javni zavodi ali agencije), FURS (kjer prevladujejo nakazila donacij iz 0,5 % dohodnine) in obeh javnih fundacij - Fundacije za financiranje invalidskih in humanitarnih organizacij in Fundacije za financiranje športnih organizacij v Republiki Sloveniji. Tabela prikazuje tudi indeks rasti, ki prikazuje odstotek teh sredstev glede na 2014.

|  |  |  |  |  |
| --- | --- | --- | --- | --- |
| **Leto** | **Skupen znesek javnih sredstev, ki so bila nakazana NVO (v EUR)** | **Skupen znesek javnih sredstev, ki so jih proračunski uporabniki (ministrstva, občine, javni zavodi...), brez FURS, nakazali NVO (v EUR)** | **Skupen znesek javnih sredstev, ki jih je FURS nakazal NVO (v EUR)** | **Skupen znesek sredstev FIHO in sredstev FŠO nevladnim organizacijam (V EUR)** |
| **2015** | **282.561.321,28** | 256.312.961,34 | 3.764.521,89 | 22.483.838,05 |
| **Indeks 2015/2014** | **97,50** | 98,79 | 107,74 | 83,72[[1]](#footnote-1) |

Tabela 1: Skupni zneski nakazil javnih sredstev nevladnim organizacijam v 2015

Graf 1: Skupni zneski nakazil javnih sredstev nevladnim organizacijam 2003-2015 (v EUR)

Skupna višina vseh javnih sredstev, ki so jih prejele nevladne organizacije v 2015 znaša 282,56 mio evrov in je za 2,50 % (7,25 mio evrov) nižja kot leto poprej, ko je znašala 289,81 mio evrov. V primerjavi z letom 2003 so nevladne organizacije prejele kar 69,45 % (115,80 mio evrov) javnih sredstev več, saj so takrat prejele 166,76 mio evrov. Višina teh sredstev je strmo rasla vse do leta 2011, ko je prvič prišlo do rahlega upada. V letu 2012 je bila rast sredstev ponovno pozitivna, v 2013 pa je nato sledil padec pod višino iz 2010. V letu 2014 smo bili ponovno priča minimalnemu povečanju, a so se sredstva v 2015 ponovno zmanjšala. Višina javnih sredstev v 2015

je tako pod ravnjo iz 2012, ko je bila najvišja (294,66 mio evrov).

* 1. **Skupna višina javnih sredstev, nakazanih nevladnim organizacijam s strani proračunskih uporabnikov**

Tabela 2 in Graf 2 prikazujeta podatke o skupni višini javnih sredstev, ki so jih nevladne organizacije v 2015 prejele s strani proračunskih uporabnikov. Tabela 2 prikazuje tudi indeks rasti, ki prikazuje odstotek teh sredstev glede na 2014.

|  |  |  |  |  |
| --- | --- | --- | --- | --- |
| **Leto** | **Skupen znesek javnih sredstev, ki so jih proračunski uporabniki, brez FURS, nakazali NVO (v EUR)** | **Skupen znesek javnih sredstev, ki so jih ministrstva nakazale NVO (v EUR)** | **Skupen znesek javnih sredstev, ki so jih občine nakazale NVO (v EUR)** | **Skupen znesek javnih sredstev, ki so jih drugi proračunski uporabniki (javni zavodi, agencije…)****(v EUR)** |
| **2015** | **256.312.961,34** | 73.535.567,48 | 99.325.864,68 | 83.451.529,18 |
| **Indeks 2015/2014** | **98,79** | 93,30 | 100,52 | 102,03 |

Tabela 2: Skupni zneski nakazil proračunskih uporabnikov, brez FURS, nevladnim organizacijam v 2015

Graf 2: Skupni zneski nakazil proračunskih uporabnikov (brez FURS) nevladnim organizacijam 2003 - 2015 (v EUR)

Vsi proračunski uporabniki skupaj, brez FURS, so v 2015 nevladnim organizacijam namenili 256,31 mio evrov, kar je 1,21 % manj kot leto poprej, ko so jim namenili 259,46 mio evrov. Ministrstva so nevladnim organizacijam v 2015 namenila 73,54 mio evrov, kar je zgolj 93,26 % sredstev glede na 2014, ko so jim namenila 78,85 mio evrov. Več sredstev glede na prejšnje leto pa so nevladnim organizacijam namenile občine in drugi proračunski uporabniki, kot so javni zavodi, javne agencije, itd. Občine so namreč nevladnim organizacijam v 2015 namenile 99,33 mio evrov oz. 0,52 % (0,51 mio evrov) več kot v 2014, ko so jim namenile 98,81 mio evrov, drugi proračunski uporabniki pa 83,45 mio evrov oziroma 2,03 % (1,66 mio evrov) več kot v 2014, ko so jim namenili 81,79 mio evrov.

V primerjavi z letom 2003 so nevladne organizacije prejele od proračunskih uporabnikov, brez FURS, kar 71,66 % (107,00 mio evrov) javnih sredstev več, saj so takrat prejele 149,31 mio evrov. Višina teh sredstev je strmo rasla vse do leta 2011, ko je prvič prišlo do rahlega upada. V letu 2012 je bila rast sredstev ponovno pozitivna, čemur je sledil ponoven padec v letu 2013. V 2014 smo ponovno priča povečanju, v 2015 pa ponovnemu padcu. Višina javnih sredstev proračunskih uporabnikov, brez FURS, je tako v 2015 še pod ravnjo iz 2012, ko je bila najvišja (261,87 mio evrov).

* 1. **Skupna višina javnih sredstev, nakazanih nevladnim organizacijam s strani posameznih ministrstev**

Tabela 3 in Graf 3 prikazujeta obseg nakazil nevladnim organizacijam, ki so jih izvedla posamezna ministrstva v 2015, in indeks rasti, ki prikazuje odstotek teh sredstev glede na 2014.

|  |  |  |
| --- | --- | --- |
| **Ministrstvo** | **Nakazila NVO v EUR** | **Indeks 2015/2014** |
| Ministrstvo za delo, družino, socialne zadeve in enake možnosti | 20.645.211,47 | 107,32 |
| Ministrstvo za finance | 117.747,74 | 207,65 |
| Ministrstvo za gospodarski razvoj in tehnologijo | 71.885,72 | 14,40 |
| Ministrstvo za infrastrukturo  | 149.345,60 | 104,77 |
| Ministrstvo za infrastrukturo in prostor[[2]](#footnote-2)  | 704,00 | 1,64 |
| Ministrstvo za izobraževanje, znanost in šport | 30.571.105,69 | 90,01 |
| Ministrstvo za javno upravo[[3]](#footnote-3)  | 1.608.926,32 | / |
| Ministrstvo za kmetijstvo in okolje[[4]](#footnote-4)  | 2.315.332,23 | 96,73 |
| Ministrstvo za kmetijstvo, gozdarstvo in prehrano[[5]](#footnote-5) | 866.702,16 | 59,35 |
| Ministrstvo za kulturo | 6.905.207,43 | 81,40 |
| Ministrstvo za notranje zadeve[[6]](#footnote-6) | 647.869,98 | 23,34 |
| Ministrstvo za obrambo | 7.467.330,77 | 98,93 |
| Ministrstvo za okolje in prostor[[7]](#footnote-7) | 784.941,62 | / |
| Ministrstvo za pravosodje | 72.092,93 | 44,66 |
| Ministrstvo za zdravje | 590.304,69 | 37,33 |
| Ministrstvo za zunanje zadeve | 720.859,13 | 142,56 |
| **SKUPAJ** | **73.535.567,48** | **93,26** |

Tabela 3: Skupna višina javnih sredstev, nakazanih nevladnim organizacijam s strani posameznih ministrstev v 2015

2

Graf 3: Skupna višina javnih sredstev, nakazanih nevladnim organizacijam s strani ministrstev 2003-2015 (v EUR)

Skupna višina javnih sredstev, ki so jih ministrstva nakazala nevladnim organizacijam, delno sledi gibanju vseh javnih sredstev, ki so jih prejele nevladne organizacije (prikazano v Grafu 2); razen manjše izjeme v 2007 so ta sredstva rasla vse do leta 2011, ko je prišlo do upada, takoj v 2012 spet do rasti. Kasneje se je trend obrnil in višina teh sredstev od 2013 do 2015 pada. Višina sredstev ministrstev v 2015 je bila v pod ravnjo iz 2010.

Med ministrstvi je v letu 2015 največ sredstev nevladnim organizacijam nakazalo Ministrstvo za izobraževanje, znanost in šport; in sicer 30,57 mio evrov, kar predstavlja 41,57 % vseh javnih sredstev, ki so jih ministrstva nakazala nevladnim organizacijam. Na drugem mestu je Ministrstvo za delo, družino, socialne zadeve in enake možnosti (20,64 mio. evrov oz. 28,08 % vseh sredstev ministrstev), na tretjem mestu pa Ministrstvo za obrambo s 7,47 mio evrov oz. 10,15 % vseh sredstev ministrstev za nevladne organizacije.

* 1. **Število nevladnih organizacij, prejemnikov javnih sredstev s strani ministrstev**

Tabela 4 prikazuje število različnih nevladnih organizacij, ki so prejele javna sredstva s strani ministrstev v 2015, in indeks rasti, ki prikazuje odstotek tega števila glede na 2014.[[8]](#footnote-8)

|  |  |  |
| --- | --- | --- |
| **Ministrstvo** | **Število NVO** | **Indeks 2015/2014** |
| Ministrstvo za delo, družino, socialne zadeve in enake možnosti | 197 | 115,88 |
| Ministrstvo za finance | 20 | 33,90 |
| Ministrstvo za gospodarski razvoj in tehnologijo | 18 | 32,73 |
| Ministrstvo za infrastrukturo | 25 | 96,15 |
| Ministrstvo za infrastrukturo in prostor | 3 | 37,50 |
| Ministrstvo za izobraževanje, znanost in šport | 385 | 96,73 |
| Ministrstvo za javno upravo  | 44 | / |
| Ministrstvo za kmetijstvo in okolje | 132 | 80,49 |
| Ministrstvo za kmetijstvo, gozdarstvo in prehrano | 42 | 82,35 |
| Ministrstvo za kulturo | 285 | 101,06 |
| Ministrstvo za notranje zadeve | 86 | 59,72 |
| Ministrstvo za obrambo | 687 | 107,51 |
| Ministrstvo za okolje in prostor | 63 | / |
| Ministrstvo za pravosodje | 40 | 111,11 |
| Ministrstvo za zdravje | 90 | 109,76 |
| Ministrstvo za zunanje zadeve | 23 | 76,67 |

Tabela 4: Število različnih nevladnih organizacij, ki so prejemnice javnih sredstev s strani ministrstev v 2015

Največ nevladniških prejemnikov javnih sredstev najdemo pri Ministrstvu za obrambo (687 nevladnih organizacij), Ministrstvu za izobraževanje, znanost in šport (385) in Ministrstvu za kulturo (285). Če podatke iz Tabele 4 primerjamo s podatki o skupni višini nakazanih sredstev (Tabela 3), ugotovimo, da je v letu 2015 povprečno letno nakazilo posamezni nevladni organizaciji najvišje pri Ministrstvu za delo družino, socialne zadeve in enake možnosti (104.798,03 evrov), Ministrstvu za izobraževanje, znanost in šport (79,405,47 evrov) in Ministrstvu za javno upravo (36.566,51 evrov).

* 1. **Skupna višina javnih sredstev, nakazanih nevladnim organizacijam s strani posameznih občin**

Tabela 5 in Graf 5 prikazujeta skupno višino nakazil nevladnim organizacijam, ki so jih v 2015 izvedle občine in indeks rasti, ki prikazuje odstotek teh sredstev glede na 2013.

|  |  |  |
| --- | --- | --- |
|  **Občina** | **Nakazila NVO v EUR** | **Indeks 2015/2014** |
| MESTNA OBČINA CELJE | 2.059.960,72 | 102,69 |
| MESTNA OBČINA KOPER | 2.367.875,42 | 95,27 |
| MESTNA OBČINA KRANJ | 2.165.075,67 | 98,93 |
| MESTNA OBČINA LJUBLJANA | 15.969.912,12 | 104,10 |
| MESTNA OBČINA MARIBOR | 4.771.163,12 | 100,32 |
| MESTNA OBČINA MURSKA SOBOTA | 1.162.939,54 | 104,63 |
| MESTNA OBČINA NOVA GORICA | 1.419.540,75 | 85,90 |
| MESTNA OBČINA NOVO MESTO | 1.553.323,66 | 93,29 |
| MESTNA OBČINA PTUJ | 767.080,54 | 91,88 |
| MESTNA OBČINA SLOVENJ GRADEC | 639.992,10 | 113,85 |
| MESTNA OBČINA VELENJE | 1.858.517,60 | 92,31 |
| OBČINA AJDOVŠČINA | 867.179,90 | 101,55 |
| OBČINA APAČE | 189.151,03 | 112,36 |
| OBČINA BELTINCI | 624.840,60 | 105,34 |
| OBČINA BENEDIKT | 94.304,14 | 96,54 |
| OBČINA BISTRICA OB SOTLI | 92.865,10 | 109,14 |
| OBČINA BLED | 572.787,83 | 100,89 |
| OBČINA BLOKE | 96.917,75 | 81,00 |
| OBČINA BOHINJ | 417.379,24 | 106,87 |
| OBČINA BOROVNICA | 177.721,18 | 113,43 |
| OBČINA BOVEC | 170.971,36 | 80,65 |
| OBČINA BRASLOVČE | 212.232,11 | 99,00 |
| OBČINA BRDA | 246.669,07 | 106,19 |
| OBČINA BREZOVICA | 352.187,54 | 90,98 |
| OBČINA BREŽICE | 941.540,34 | 100,32 |
| OBČINA CANKOVA | 72.558,84 | 94,23 |
| OBČINA CERKLJE NA GORENJSKEM | 572.712,30 | 99,81 |
| OBČINA CERKNICA | 613.224,05 | 87,71 |
| OBČINA CERKNO | 685.030,80 | 148,01 |
| OBČINA CERKVENJAK | 70.214,26 | 92,29 |
| OBČINA CIRKULANE | 74.276,42 | 103,83 |
| OBČINA ČRENŠOVCI | 182.365,73 | 64,52 |
| OBČINA ČRNA NA KOROŠKEM | 210.630,88 | 120,07 |
| OBČINA ČRNOMELJ | 475.544,33 | 81,61 |
| OBČINA DESTRNIK | 79.362,96 | 122,85 |
| OBČINA DIVAČA | 267.678,23 | 84,18 |
| OBČINA DOBJE | 89.053,81 | 100,52 |
| OBČINA DOBREPOLJE | 271.904,42 | 91,05 |
| OBČINA DOBRNA | 118.240,76 | 147,00 |
| OBČINA DOBROVA-POLHOV GRADEC | 412.519,31 | 131,83 |
| OBČINA DOBROVNIK | 48.559,88 | 188,77 |
| OBČINA DOL PRI LJUBLJANI | 217.189,76 | 52,00 |
| OBČINA DOLENJSKE TOPLICE | 151.314,29 | 120,12 |
| OBČINA DOMŽALE | 1.654.803,74 | 103,21 |
|  **Občina** | **Nakazila NVO v EUR** | **Indeks 2015/2014** |
| OBČINA DORNAVA | 60.541,62 | 64,46 |
| OBČINA DRAVOGRAD | 466.229,46 | 114,40 |
| OBČINA DUPLEK | 198.024,24 | 102,57 |
| OBČINA GORENJA VAS-POLJANE | 326.636,70 | 100,04 |
| OBČINA GORIŠNICA | 223.528,23 | 140,77 |
| OBČINA GORJE | 170.339,91 | 96,93 |
| OBČINA GORNJA RADGONA | 425.922,25 | 94,32 |
| OBČINA GORNJI GRAD | 135.270,22 | 88,48 |
| OBČINA GORNJI PETROVCI | 91.885,27 | 87,80 |
| OBČINA GRAD | 114.345,09 | 133,25 |
| OBČINA GROSUPLJE | 1.281.636,02 | 82,97 |
| OBČINA HAJDINA | 252.496,42 | 86,23 |
| OBČINA HOČE - SLIVNICA | 243.491,35 | 71,63 |
| OBČINA HODOŠ | 23.029,75 | 208,40 |
| OBČINA HORJUL | 103.299,87 | 92,52 |
| OBČINA HRASTNIK | 360.954,14 | 103,60 |
| OBČINA HRPELJE - KOZINA | 320.463,82 | 109,02 |
| OBČINA IDRIJA | 899.022,55 | 113,51 |
| OBČINA IG | 459.576,25 | 133,87 |
| OBČINA ILIRSKA BISTRICA | 800.772,71 | 265,68 |
| OBČINA IVANČNA GORICA | 819.182,47 | 100,25 |
| OBČINA IZOLA | 582.119,07 | 114,91 |
| OBČINA JESENICE | 643.857,19 | 77,91 |
| OBČINA JEZERSKO | 112.137,47 | 116,54 |
| OBČINA JURŠINCI | 151.436,77 | 99,51 |
| OBČINA KAMNIK | 1.524.299,51 | 101,02 |
| OBČINA KANAL OB SOČI | 537.403,58 | 110,57 |
| OBČINA KIDRIČEVO | 318.983,69 | 134,19 |
| OBČINA KOBARID | 275.301,92 | 100,92 |
| OBČINA KOBILJE | 32.978,29 | 104,84 |
| OBČINA KOČEVJE | 996.729,82 | 103,34 |
| OBČINA KOMEN | 247.267,83 | 86,15 |
| OBČINA KOMENDA | 252.789,96 | 77,27 |
| OBČINA KOSTANJEVICA NA KRKI | 80.220,21 | 68,00 |
| OBČINA KOSTEL | 25.844,96 | 106,14 |
| OBČINA KOZJE | 143.753,90 | 120,88 |
| OBČINA KRANJSKA GORA | 620.782,72 | 91,41 |
| OBČINA KRIŽEVCI | 184.536,00 | 118,73 |
| OBČINA KRŠKO | 1.138.767,32 | 96,72 |
| OBČINA KUNGOTA | 92.450,19 | 88,70 |
| OBČINA KUZMA | 64.770,14 | 117,30 |
| OBČINA LAŠKO | 550.077,41 | 110,41 |
| OBČINA LENART | 176.854,81 | 201,05 |
| OBČINA LENDAVA | 542.966,03 | 65,54 |
|  **Občina** | **Nakazila NVO v EUR** | **Indeks 2015/ 2014** |
| OBČINA LITIJA | 530.137,23 | 93,34 |
| OBČINA LJUBNO | 206.808,24 | 137,49 |
| OBČINA LJUTOMER | 469.330,94 | 95,46 |
| OBČINA LOG - DRAGOMER | 977.040,10 | 111,33 |
| OBČINA LOGATEC | 223.973,51 | 128,81 |
| OBČINA LOŠKA DOLINA | 243.880,39 | 143,38 |
| OBČINA LOŠKI POTOK | 59.372,25 | 92,65 |
| OBČINA LOVRENC NA POHORJU | 164.535,41 | 115,94 |
| OBČINA LUČE | 96.509,54 | 111,65 |
| OBČINA LUKOVICA | 189.987,04 | 94,59 |
| OBČINA MAJŠPERK | 230.096,33 | 99,81 |
| OBČINA MAKOLE | 104.363,96 | 85,37 |
| OBČINA MARKOVCI | 258.994,20 | 72,32 |
| OBČINA MEDVODE | 715.176,65 | 81,39 |
| OBČINA MENGEŠ | 297.478,84 | 113,30 |
| OBČINA METLIKA | 424.650,53 | 100,62 |
| OBČINA MEŽICA | 211.020,93 | 125,82 |
| OBČINA MIKLAVŽ NA DRAVSKEM POLJU | 210.818,35 | 113,65 |
| OBČINA MIREN - KOSTANJEVICA | 262.351,33 | 116,23 |
| OBČINA MIRNA | 121.458,29 | 88,81 |
| OBČINA MIRNA PEČ | 90.084,11 | 240,46 |
| OBČINA MISLINJA | 248.353,99 | 89,44 |
| OBČINA MOKRONOG - TREBELNO | 117.892,36 | 91,31 |
| OBČINA MORAVČE | 213.155,63 | 105,84 |
| OBČINA MORAVSKE TOPLICE | 271.495,07 | 106,80 |
| OBČINA MOZIRJE | 155.654,13 | 285,74 |
| OBČINA MUTA | 147.917,52 | 93,00 |
| OBČINA NAKLO | 168.467,74 | 106,45 |
| OBČINA NAZARJE | 102.774,84 | 102,26 |
| OBČINA ODRANCI | 82.958,62 | 91,88 |
| OBČINA OPLOTNICA | 147.112,03 | 95,06 |
| OBČINA ORMOŽ | 687.158,88 | 104,19 |
| OBČINA OSILNICA | 7.864,57 | 258,38 |
| OBČINA PESNICA | 90.085,23 | 61,65 |
| OBČINA PIRAN | 917.813,86 | 98,17 |
| OBČINA PIVKA | 490.733,93 | 98,00 |
| OBČINA PODČETRTEK | 188.039,08 | 109,67 |
| OBČINA PODLEHNIK | 64.330,27 | 87,26 |
| OBČINA PODVELKA | 108.591,25 | 78,33 |
| OBČINA POLJČANE | 131.068,99 | 101,27 |
| OBČINA POLZELA | 287.303,39 | 115,61 |
| OBČINA POSTOJNA | 1.481.151,84 | 135,82 |
| OBČINA PREBOLD | 153.912,79 | 43,46 |
| OBČINA PREDDVOR | 120.748,93 | 97,92 |
|  **Občina** | **Nakazila NVO v EUR** | **Indeks 2015/ 2014** |
| OBČINA PREVALJE | 251.550,56 | 95,28 |
| OBČINA PUCONCI | 405.021,61 | 111,63 |
| OBČINA RAČE-FRAM | 322.497,84 | 86,46 |
| OBČINA RADEČE | 139.810,93 | 84,22 |
| OBČINA RADENCI | 230.307,41 | 117,04 |
| OBČINA RADLJE OB DRAVI | 275.629,97 | 111,86 |
| OBČINA RADOVLJICA | 1.371.841,32 | 97,91 |
| OBČINA RAVNE NA KOROŠKEM | 364.078,59 | 88,34 |
| OBČINA RAZKRIŽJE | 9.673,01 | 72,66 |
| OBČINA REČICA OB SAVINJI | 110.043,61 | 99,88 |
| OBČINA RENČE - VOGRSKO | 237.914,77 | 85,60 |
| OBČINA RIBNICA | 241.922,97 | 95,42 |
| OBČINA RIBNICA NA POHORJU | 79.696,04 | 101,40 |
| OBČINA ROGAŠKA SLATINA | 384.790,13 | 92,11 |
| OBČINA ROGAŠOVCI | 210.010,13 | 111,24 |
| OBČINA ROGATEC | 178.817,33 | 91,90 |
| OBČINA RUŠE | 480.614,50 | 94,47 |
| OBČINA SELNICA OB DRAVI | 153.840,70 | 77,11 |
| OBČINA SEMIČ | 171.171,08 | 97,43 |
| OBČINA SEVNICA | 596.883,22 | 92,46 |
| OBČINA SEŽANA | 505.081,11 | 100,88 |
| OBČINA SLOVENSKA BISTRICA | 997.702,24 | 98,17 |
| OBČINA SLOVENSKE KONJICE | 430.573,79 | 100,73 |
| OBČINA SODRAŽICA | 115.838,96 | 103,38 |
| OBČINA SOLČAVA | 44.094,45 | 68,36 |
| OBČINA SREDIŠČE OB DRAVI | 106.814,15 | 74,83 |
| OBČINA STARŠE | 255.558,05 | 86,57 |
| OBČINA STRAŽA | 154.538,66 | 99,48 |
| OBČINA SVETA ANA | 36.262,34 | 97,96 |
| OBČINA SVETA TROJICA V SLOVENSKIH GORICAH | 120.290,59 | 94,16 |
| OBČINA SVETI ANDRAŽ V SLOVENSKIH GORICAH | 33.369,04 | 107,53 |
| OBČINA SVETI JURIJ OB ŠČAVNICI | 158.299,69 | 87,36 |
| OBČINA SVETI JURIJ V SLOVENSKIH GORICAH | 52.884,14 | 93,76 |
| OBČINA SVETI TOMAŽ | 103.669,23 | 111,41 |
| OBČINA ŠALOVCI | 45.997,73 | 92,96 |
| OBČINA ŠEMPETER - VRTOJBA | 319.431,25 | 101,19 |
| OBČINA ŠENČUR | 319.987,55 | 95,83 |
| OBČINA ŠENTILJ | 241.994,39 | 126,32 |
| OBČINA ŠENTJERNEJ | 233.340,28 | 150,39 |
| OBČINA ŠENTJUR | 781.508,82 | 102,12 |
| OBČINA ŠENTRUPERT | 68.687,05 | 87,80 |
| OBČINA ŠKOCJAN | 102.121,33 | 97,55 |
| OBČINA ŠKOFJA LOKA | 1.433.199,88 | 109,64 |
| OBČINA ŠKOFLJICA | 232.577,71 | 105,96 |
|  **Občina** | **Nakazila NVO v EUR** | **Indeks 2015/ 2014** |
| OBČINA ŠMARJE PRI JELŠAH | 360.398,83 | 100,65 |
| OBČINA ŠMARJEŠKE TOPLICE | 106.599,77 | 167,30 |
| OBČINA ŠMARTNO OB PAKI | 108.206,24 | 102,70 |
| OBČINA ŠMARTNO PRI LITIJI | 192.099,57 | 109,62 |
| OBČINA ŠOŠTANJ | 494.183,26 | 115,16 |
| OBČINA ŠTORE | 87.792,11 | 89,82 |
| OBČINA TABOR | 77.246,01 | 117,35 |
| OBČINA TIŠINA | 264.021,74 | 103,57 |
| OBČINA TOLMIN | 434.617,72 | 98,89 |
| OBČINA TRBOVLJE | 523.771,20 | 100,95 |
| OBČINA TREBNJE | 684.110,61 | 99,70 |
| OBČINA TRNOVSKA VAS | 29.010,86 | 96,45 |
| OBČINA TRZIN | 186.185,37 | 97,45 |
| OBČINA TRŽIČ | 612.769,81 | 104,87 |
| OBČINA TURNIŠČE | 173.785,85 | 81,65 |
| OBČINA VELIKA POLANA | 64.208,32 | 94,15 |
| OBČINA VELIKE LAŠČE | 136.236,72 | 93,28 |
| OBČINA VERŽEJ | 129.247,48 | 80,37 |
| OBČINA VIDEM | 209.928,60 | 87,19 |
| OBČINA VIPAVA | 294.676,21 | 103,30 |
| OBČINA VITANJE | 74.968,57 | 90,47 |
| OBČINA VODICE | 186.426,46 | 101,07 |
| OBČINA VOJNIK | 547.736,89 | 107,68 |
| OBČINA VRANSKO | 148.864,59 | 106,26 |
| OBČINA VRHNIKA | 930.174,07 | 99,47 |
| OBČINA VUZENICA | 142.865,10 | 99,70 |
| OBČINA ZAGORJE OB SAVI | 889.707,31 | 99,50 |
| OBČINA ZAVRČ | 97.733,79 | 116,53 |
| OBČINA ZREČE | 321.767,91 | 131,13 |
| OBČINA ŽALEC | 960.598,60 | 96,74 |
| OBČINA ŽELEZNIKI | 417.575,63 | 100,28 |
| OBČINA ŽETALE | 23.091,47 | 61,78 |
| OBČINA ŽIRI | 353.459,94 | 101,00 |
| OBČINA ŽIROVNICA | 213.321,21 | 65,67 |
| OBČINA ŽUŽEMBERK | 133.595,27 | 92,04 |
| **SKUPAJ:** | **99.325.864,68** | **100,52** |

Tabela 5: Skupna višina javnih sredstev, nakazanih nevladnim organizacijam s strani posameznih občin v 2015

Graf 4: Skupna višina javnih sredstev, nakazanih nevladnim organizacijam s strani občin 2003 - 2015 (v EUR)

Skupna višina javnih sredstev, ki so jih občine nakazale nevladnim organizacijam, zadnjih deset let raste, z izjemo leta 2011 in 2013, ko je prišlo do upada glede na leto poprej. V letu 2015 je prišlo do povečanja sredstev, ki so tudi že presegla raven iz prejšnjih let in so tako najvišja doslej. Skozi celotno obdobje 2003-2015 so nevladne organizacije prejele več javnih sredstev s strani občin kot s strani ministrstev.

V letu 2015 so občine nevladnim organizacijam namenile 99,33 mio evrov, kar je 0,52 % (0,51 mio evrov) več kot leto poprej, ko so jim namenile 98,81 mio evrov. V primerjavi z letom 2003 so od občin prejele kar 58,69 % (36,73 mio evrov) več, saj so takrat prejele 62,59 mio evrov. Med občinami je v 2015 največ sredstev nevladnim organizacijam namenila Mestna občina Ljubljana (15,97 mio evrov), sledijo ji Mestna občina Maribor (4,77 mio evrov), Mestna občina Koper (2,37 mio evrov), Mestna občina Kranj (2,17 mio evrov) in Mestna občina Celje (2,06 mio evrov).

* 1. **Skupna višina sredstev, ki so jih proračunski uporabniki nakazali nevladnim organizacijam, ki jim država priznava delovanje v javnem interesu**

Tabela 6 primerja skupno višino javnih sredstev, ki so jih od vseh proračunskih uporabnikov prejele nevladne organizacije v 2015, z višino javnih sredstev, ki so jih prejele (samo) tiste nevladne organizacije, ki jim država priznava delovanje v javnem interesu, in indeks rasti glede na preteklo leto. Grafa 5 in 6 to razmerje obravnavata pri ministrstvih in pri občinah.

|  |  |  |  |
| --- | --- | --- | --- |
| **Leto** | Skupen znesek nakazil proračunskih uporabnikov nevladnim organizacijam, skupaj s FURS (v EUR) | Skupen znesek nakazil proračunskih uporabnikov nevladnim organizacijam, ki jim država priznava delovanje v javnem interesu (v EUR) | **Delež sredstev proračunskih uporabnikov, ki so jih prejele nevladne organizacije, ki jim država priznava delovanje v javnem interesu, glede na vsa sredstva nakazana nevladnim organizacijam (v %)** |
| **2015** | 260.077.483,23 | 163.679.294,00 | **62,93** |
| **Indeks 2015/2014** | 98,91 | 99,35 | **100,44** |

Tabela 6: Delež sredstev, ki so jih v 2015 prejele nevladne organizacije, ki jim država priznava delovanje v javnem interesu

Graf 5: Razmerje med nevladnimi organizacijami, ki so prejela javna sredstva s strani ministrstev (2015)

Graf 6: Razmerje med nevladnimi organizacijami, ki so prejela javna sredstva s strani občin (2015)

Podatki torej kažejo, da so nevladne organizacije, ki jim država priznava delovanje v javnem interesu, zelo uspešne pri pridobivanju javnih sredstev. Kljub temu, da gre zgolj za 22,43 % od vseh aktivih nevladnih organizacij so te v 2015 prejele 62,93% vseh sredstev, ki so jih proračunski uporabniki nakazali nevladnim organizacijam, oziroma 163,68 mio evrov. Če ločeno pogledamo samo ministrstva in občine, je ta odstotek precej višji, saj so ministrstva nakazala takšnim nevladnim organizacijam kar 66,75 % vseh sredstev, ki so jih prejele nevladne organizacije (55,70 od 73,54 mio evrov), občine pa 70,42 % (70,50 od 99,33 mio evrov). Precej nižji je ta delež pri drugih proračunskih uporabnikih (javni zavodi, agencije…), kjer so nevladne organizacije, ki delujejo v javnem interesu, prejele zgolj 40,72 % javnih sredstev, nakazanih nevladnim organizacijam (33,98 od 83,45 mio evrov).

* 1. **Delež BDP namenjen nevladnim organizacijam**

Če zgornje podatke o javnih sredstvih, ki jih prejmejo nevladne organizacije, primerjamo z višino BDP, lahko določimo delež BDP, ki ga država nameni nevladnim organizacijam. Gre za enega od kazalnikov razvoja nevladnih organizacij, ki govori o tem, koliko država vpenja nevladne organizacije v storitve, ki jih zagotavlja svojim prebivalcem. Tabela 7 prikazuje delež BDP, ki ga država namenja nevladnim organizacijam.

|  |  |  |  |
| --- | --- | --- | --- |
| **Leto** | **Skupen znesek javnih sredstev, ki so bila nakazana NVO (v EUR)[[9]](#footnote-9)** | **Višina BDP (v mio EUR)** | **Delež BDP, namenjen NVO (v %)** |
| **2015** | 282.561.321,28 | 38.837 | **0,73** |

Tabela 7: Delež BDP, namenjen nevladnim organizacijam (2015)

V letu 2015 je Slovenija nevladnim organizacijam namenila zgolj 0,73 % svojega BDP (38.837 mio evrov), medtem ko je leta 2013 v svetovnem povprečju ta delež znašal 1,38 %, države EU pa so svojim nevladnim organizacijam v povprečju namenile kar 2,20 % BDP (Graf 7).

Graf 7: Delež BDP, namenjen nevladnim organizacijam

* 1. **Delež prihodkov iz javnih sredstev**

Če podatke o javnih sredstvih, ki jih prejmejo nevladne organizacije, primerjamo s podatki o vseh prihodkih nevladnih organizacij, lahko določimo tudi delež javnih sredstev znotraj vseh prihodkov, kar je prav tako eden od kazalnikov razvoja nevladnih organizacij. Tabela 8 in Graf 8 prikazujeta višino teh prihodkov in delež teh prihodkov glede na vse prihodke nevladnih organizacij.

|  |  |  |  |
| --- | --- | --- | --- |
| **Leto** | **Skupen znesek javnih sredstev, ki so bila nakazana NVO (v EUR)** | **Skupen znesek vseh prihodkov nevladnih organizacij (v EUR)[[10]](#footnote-10)** | **Delež prihodkov nevladnih organizacij iz javnih sredstev (v %)** |
| **2015** | 282.561.321,28 | 782.952.395,00 | **36,09** |

Tabela 8: Delež javnih sredstev v prihodkih nevladnih

organizacij (2015)

Graf 8: Razmerje med javnimi in drugimi viri znotraj vseh prihodkov nevladnih organizacij

Podatki kažejo, da javna sredstva predstavljajo manj kot 40 % vseh prihodkov slovenskega nevladnega sektorja. Čez 63 % jih prihaja iz drugih virov, kot so donacije, članarine in prihodki iz prodaje blaga in storitev. Navedeni delež javnih sredstev je po ugotovitvah zadnje večje mednarodne primerjalne raziskave Univerze Johns Hopkins iz leta 2013 višji od svetovnega povprečja, ki znaša 32,17 %, a precej nižji od EU povprečja, ki znaša 58,00 %.

* 1. **Skupna višina javnih sredstev, nakazanih nevladnim organizacijam s strani javnih podjetij**

Tabela 9 prikazuje podatke o skupni višini javnih sredstev, ki so jih nevladne organizacije v 2015 prejele s strani javnih podjetij (npr. podjetij za dobavo električne energije, komunalnih podjetij, podjetij, ki opravljajo poštne storitve ali storitve javnega prevoza in podobno). Tem podjetjem je skupno to, da niso proračunski uporabniki, so kljub temu pod prevladujočim vplivom države ali občin, saj te praviloma nastopajo kot njihovi ustanovitelji.

|  |  |
| --- | --- |
| **Leto** | **Višina sredstev namenjenih NVO s strani javnih podjetij (v EUR)** |
| **2015** | **17.237.578,49** |

Tabela 9: Višina sredstev javnih podjetij namenjena NVO (2015)

Javna podjetja so v 2015 nevladnim organizacijam namenila 17,24 mio evrov. Nakazila zajemajo donacije, sponzorstva kot tudi plačila za opravljane storitve (npr. svetovanje, priprava analiz itd.).

Tabela 10 prikazuje 30 javnih podjetij, ki so nevladnim organizacijam v 2015 namenile največ sredstev, in število različnih nevladnih organizacij, ki so ta sredstva prejela.

|  |  |  |
| --- | --- | --- |
| **Javno podjetje** | **Nakazila NVO (v EUR)** | **Število NVO** |
| Slovenski državni holding, d.d. | 1.692.875,45 | 16 |
| POŠTA SLOVENIJE d.o.o. | 1.167.522,58 | 234 |
| ELES, d.o.o., sistemski operater prenosnega elektroenergetskega omrežja | 694.782,13 | 156 |
| DRAVSKE ELEKTRARNE MARIBOR d.o.o. | 692.397,08 | 151 |
| JAVNO PODJETJE ENERGETIKA LJUBLJANA d.o.o. | 460.462,72 | 84 |
| JAVNO PODJETJE VODOVOD-KANALIZACIJA d.o.o. | 432.005,60 | 101 |
| GEN energija d.o.o. | 405.905,89 | 83 |
| Slovenske železnice - Infrastruktura, družba za upravljanje in vzdrževanje železniške infrastrukture ter vodenje železniškega prometa, d.o.o. | 368.500,39 | 11 |
| HOLDING SLOVENSKE ELEKTRARNE d.o.o. | 343.739,92 | 43 |
| SŽ - Vleka in tehnika, d.o.o. | 336.879,22 | 10 |
| TERMOELEKTRARNA ŠOŠTANJ d.o.o. | 298.484,70 | 19 |
| SOŠKE ELEKTRARNE NOVA GORICA d.o.o. | 181.248,42 | 69 |
| Hidroelektrarne na Spodnji Savi, d.o.o. | 159.001,72 | 134 |
| BORZEN, organizator trga z električno energijo, d.o.o. | 155.610,78 | 31 |
| ZPO Celje d.o.o., Družba za upravljanje s parkirišči in javnimi objekti | 147.857,02 | 18 |
| OKP JAVNO PODJETJE ZA KOMUNALNE STORITVE Rogaška Slatina, d.o.o. | 143.657,62 | 14 |
| Slovenske železnice - Tovorni promet, družba za opravljanje prevoza blaga v notranjem in mednarodnem železniškem prometu, d.o.o. | 140.655,65 | 11 |
| DRUŽBA ZA AVTOCESTE V REPUBLIKI SLOVENIJI D.D. | 139.128,69 | 72 |
| MARIBORSKI VODOVOD javno podjetje d.d. | 135.109,24 | 116 |
| Javno podjetje Energetika Maribor d.o.o. | 114.659,40 | 67 |
| ŽALE Javno podjetje, d.o.o. | 110.360,59 | 10 |
| RAZVOJNI CENTER NOVO MESTO, Svetovanje in razvoj, d.o.o. | 94.656,09 | 17 |
| SŽ - ŽELEZNIŠKI ZDRAVSTVENI DOM LJUBLJANA | 85.892,10 | 15 |
| SAVSKE ELEKTRARNE LJUBLJANA d.o.o. | 82.377,21 | 23 |
| KOMUNALA SLOVENSKA BISTRICA podjetje za komunalne in druge storitve d.o.o. | 82.051,46 | 49 |
| KONTROLA ZRAČNEGA PROMETA SLOVENIJE, d.o.o. | 77.327,54 | 24 |
| SLOVENSKI INŠTITUT ZA REVIZIJO | 76.094,94 | 4 |
| TERMOELEKTRARNA BRESTANICA D.O.O. | 72.881,09 | 101 |
| NLB LEASING d.o.o. Ljubljana | 69.982,59 | 15 |
| JAVNO PODJETJE-AZIENDA PUBBLICA KOMUNALA KOPER, d.o.o. - s.r.l. | 61.727,07 | 61 |

Tabela 10: 30 javnih podjetij, ki so v 2015 nakazale največ sredstev NVO, in število različnih NVO, ki so prejele ta sredstva

Od javnih podjetij je največ sredstev v 2015 nevladnim organizacijam namenil Slovenski državni holding, d.d. in sicer je 16 različnim nevladnim organizacijam namenil 1,69 mio evrov. Pri tem je potrebno upoštevati, da znesek lahko zajema tudi odškodnine iz naslova denacionalizacije in torej ne gre nujno za plačevanje nevladnim organizacijam za njihove storitve ali za običajna nepovratna sredstva. Na drugem mestu je Pošta Slovenije d.o.o., ki je 234 različnim nevladnim organizacijam razdelila 1,17 mio evrov, kjer najdemo tudi nakazila kot so sponzorstva in donacije. Na tretjem mestu je podjetje ELES, d.o.o., sistemski operater prenosnega elektroenergetskega omrežja, ki je 156 nevladnim organizacijam namenil 0,69 mio evrov, kjer prav tako najdemo pretežno sponzorska in donatorska sredstva.

1. Sprememba je lahko posledica spremembe metodologije zajema teh podatkov glede na prejšnja leta – glej pojasnila k tretji različici te analize. [↑](#footnote-ref-1)
2. Podatki se nanašajo na nakazila *Geodetske uprave Republike Slovenije*, ki jo Register proračunskih uporabnikov do spremembe v 2015 še vedno vodil kot organ v sestavi Ministrstva za infrastrukturo in prostor, čeprav je sedaj organ v sestavi Ministrstva za okolje in prostor. Glej tudi metodološka pojasnila. [↑](#footnote-ref-2)
3. Ministrstvo za javno upravo v 2014 ni imelo nakazil nevladnim organizacijam, zato indeks ni izračunan. [↑](#footnote-ref-3)
4. Podatki se nanašajo na nakazila *Agencije Republike Slovenije za okolje* jo je Register proračunskih uporabnikov do spremembe v 2015 še vedno vodil kot organ v sestavi Ministrstva za kmetijstvo in okolje, čeprav je sedaj organ v sestavi Ministrstva za okolje in prostor. Glej tudi metodološka pojasnila. [↑](#footnote-ref-4)
5. Podatki zajemajo nakazila *Agencije Republike Slovenije za kmetijske trge in razvoj podeželja*, ki se jo je v 2014 Register proračunskih uporabnikov vodil kot organ v sestavi Ministrstva za kmetijstvo in okolje. [↑](#footnote-ref-5)
6. Ministrstvo za notranje zadeve je v 2014 pokrivalo tudi področje javne uprave in se je imenovalo Ministrstvo za notranje zadeve in javno upravo. V 2015 tega področja ni več pokrivalo, zato je bilo tudi nakazil nevladnim organizacijam manj. [↑](#footnote-ref-6)
7. Ministrstvo za okolje in prostor v 2014 ni imelo nakazil nevladnim organizacijam, zato indeks ni izračunan. [↑](#footnote-ref-7)
8. Opombe navedene za podatke v Tabeli 3 veljajo smiselno tudi za Tabelo 4. [↑](#footnote-ref-8)
9. Zneski temeljijo na višini dejanskih prihodkov, ki so jih NVO dobile nakazane, in lahko vsebujejo tudi DDV. [↑](#footnote-ref-9)
10. Vir: podatki AJPES 2015. Gre za letne računovodske prihodke, kot jih NVO izkazujejo v svojih letnih poročilih, ki niso nujno enaki realiziranim nakazilom v tekočem letu. [↑](#footnote-ref-10)